Kosta Ĥetagurov

Kosta aŭ Konstantin ĤETAGUROV (osete Хетæгкаты Къоста [ĥetagkati koŝta], ), ankaŭ Xetægkaty Leuany fyrt K'osta(eo) Xetaegkaty Leuany fyrt K'osta, La patrin' de l'orfoj, elosetigis Sacha Giordano, Literatura Foiro, n-ro 312, Aŭgusto 2021, p. 22 (-23) (naskiĝis en 1859 kaj mortis en 1906) estas klasika oseta poeto, verkinta ankaŭ en la rusa. Bona markilo de lia populareco estas, ke siatempe analfabetaj montaranoj transdonadis liajn poemojn parole unu al la alia, memoris po kelkaj parkere. Li studis por esti profesia pentristo kaj postlasis kelkajn pentraĵojn.

Nuntempe Kosta Ĥetagurov estas konsiderata stariginto de la literatura oseta lingvo. Kelkaj klerigejoj kaj muzeoj en Osetio portas lian nomon (Nord-Osetia Ŝtata Universitato, Sud-Osetia Drama Teatro ka.).

 Verkoj 
La plej fama verkaro de Kosta estas lia osetlingva kolekto "Oseta liro" (1899). La kolekton komencas tradukita al multaj lingvoj poemo "Testamento", tre bone respegulanta la ĉefan temon kaj la stilon de Ĥetagurov.

Liaj verkoj estis plurfoje reeldonitaj en la oseta, la rusa kaj aliaj lingvoj.

 "Testamento" 
Pardonu, se mia kantado
Similas al plora delir'
Se iu ne scias tristadon,
Do, kantu pli ĝoje la vir'.
Se ŝuldus mi malpli popolen,
Al ili pageblus la viv',
Do tiam mi kantus frivole,
Ne sonus plu kanta larmiv'.
provtraduko de S. Ivanov, 2003

 Referencoj 

 Eksteraj ligiloj 

 Teksto de la "Oseta Liro" (os)

Kategorio:Osetaj poetoj
Kategorio:Osetaj verkistoj
Kategorio:Rusiaj pentristoj
Kategorio:Rusiaj dramistoj
Kategorio:Rusiaj verkistoj
Kategorio:Rusiaj publicistoj
Kategorio:Rusiaj poetoj